**Tantárgyi tematika és félévi követelményrendszer**

**NAPPALI TAGOZAT** – **Vállalatgazdaságtan** (BMM1215)

**Féléves tematika:**

1. hét: A tantárgy teljesítésének, követelményrendszerének ismertetése. A félév tantárgyi programjának bemutatása.
2. hét: A gazdálkodás fogalmának több oldalról történő megközelítése. A gazdaság szereplőinek megismerése. A fogyasztó, fogyasztói igény és szükségletek. Üzleti vállalkozás fogalma és feltételei. A vállalat alapvető célja és küldetése. A vállalati működés érintettjei. A piac alapelemei. Az állam gazdasági szerepének bemutatása. Üzleti elképzelés és annak kialakítása: elemzési modellek, stakeholderek, jövőképalkotás.
3. hét: Vállalkozási formák és lehetőségek hazánkban, a mezőgazdaságban. A jogi formák közötti választás lehetőségei. Az egyes vállalkozási formák több szempont szerinti elemzése. Az egyéni vállalkozás alapítása, működtetése, adózási lehetőségei, előnyei, hátrányai, megszüntetésének folyamata. Gazdasági társaságok alapítása és működtetése. Betéti társaság (létesítése, szervezete, üzletvezetése, megszűntetése, jellemzői). Korlátolt felelősségű társaság (fogalma, alapítása, szervei, jellemzői). Részvénytársaság (alaptőke, részvény fogalma, a részvénytársaságok típusai, jellemzői, alaptőkéje, szervezete, működtetésének előnyei, hátrányai)
4. hét: A mezőgazdasági vállalat rendszerszemléletű értelmezése. Mezőgazdasági vállalkozások eredményességének mérése: bevételek keletkezésének folyamata, a termelési érték növelésének lehetőségei. Költséggazdálkodás, költségmenedzsment – alapfogalmak. Költségtan: a termelési költség csoportosítása megjelenési forma szerint (elemi és összetett költségek); elszámolhatóság szerint (közvetlen és közvetett költségek); a termelés volumenével való kapcsolat szerint (állandó és változó költségek). Termelési költség csökkentésének lehetőségei
5. hét: Önköltség számítás. Jövedelem fogalma, kategóriái. A fedezeti diagram, és összefüggései. ÁKFN struktúra.
6. hét: I. zárthelyi dolgozat megírása
7. hét: A mezőgazdasági vállalkozások erőforrásai, azok több szempont szerint történő csoportosítása. Tőkejavak a gazdaságban. Pénztőke jellemzői, sajátosságai, befektetési lehetőségei, hitel.
8. hét: Befektetett eszközök csoportjai, jelentősége a mezőgazdasági vállalkozásokban. A termőföld, mint alapvető termelési erőforrás. Földtulajdon, földhasználat.
9. hét: Beruházási döntések, sajátosságok a mezőgazdasági vállalkozásokban. Beruházások létesítésnek pénzügyi forrásai, lehetőségei. Döntés a saját és az idegen források bevonásáról.
10. hét: Forgóeszközök csoportosítása, körforgása. Forgóeszköz szükséglet meghatározása, anyag és készletgazdálkodás.
11. hét: A mezőgazdasági termelés humánerőforrás gazdálkodása, foglakoztatási lehetőségek, munkadíjazás. A vállalkozó, mint erőforrás. Az információ szerepe a mezőgazdasági vállalkozásokban.
12. hét: Az erőforrás-gazdálkodás ökonómiai összefüggéseinek összefoglalása.
13. hét: II. zárthelyi dolgozat megírása – gazdasági kalkulációk
14. hét: A félévi teljesítmények értékelése, kollokviumi kérdéssor ismertetése

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.).

**Félévi követelmény: kollokvium**

**Az értékelés módja, ütemezése:**

* vizsga típusa: *Írásbeli*
* vizsgára bocsátás feltétele: a két zárthelyi dolgozat (2x50 pont), minimum 50%-os teljesítése.

**A vizsgára bocsátás feltétele**:

* A zárthelyi dolgozatokra való felkészüléshez a kiadott kérdéskörök szolgálnak alapul.
* A zárthelyi dolgozatok 50% alatti teljesítése a tantárgy félévi érvénytelenségét vonja maga után.

**A kollokvium típusa**: **írásbeli.**

A kollokviumi kérdéssor a 14. szorgalmi héten kerül ismertetésre.

**Az érdemjegy kialakításának módja:**

Az érdemjegy a félévi teljesítmény és kollokviumi teljesítmény alapján kerül kialakításra.

Nyíregyháza, 2020. január 28.

**Kozmáné Petrilla Gréta**

**Gazdálkodástudományi Intézet**